圓耳象

圓耳象又叫非洲森林象，曾經俾人當做草原象嘅亞種，但係最近DNA分析，顯示佢哋係草原象、亞洲象之外嘅獨立品種。迦泰基將軍漢尼拔所率領嘅戰象，可能亦係圓耳象嘅一支，但大槪喺一到二世紀嗰時絕咗種。

特徵同行為 

森林象同非洲象之間嘅特徵好唔同。森林象嘅下顎骨係長而窄，耳仔較圓，象牙係筆直而且向下伸長。非洲森林象每群有兩到八隻，生存喺中、西部非洲內水氣充足嘅雨林，尤其是剛果盆地一帶。

森林象通常食樹葉、果實同樹皮，佢哋喺非洲森林裏面可以為 50-60 種樹播種。間唔中會舔礦物鹽。

其他 
由於象牙嘅需求量增加，從1990年代起，非洲森林象因為偷獵而造成數量銳減。二十世紀後期，保育人員透過DNA鑑定技術來追查象牙嘅來源，因而得知，森林象嘅象牙較大，兼帶有粉紅色。

南非哺乳動物
非洲象

象